CELEX: 62009TN0356
Language: lv
Date: 2009-09-16 00:00:00
Title: Lieta T-356/09: Prasība, kas celta 2009. gada 16. septembrī — Komisija/Association Fédération Club B2A

7.11.2009   
            
            
               LV
            
            
               Eiropas Savienības Oficiālais Vēstnesis
            
            
               C 267/78
            
         Prasība, kas celta 2009. gada 16. septembrī — Komisija/Association Fédération Club B2A
   (lieta T-356/09)
   2009/C 267/139
   Tiesvedības valoda — franču
   
      Lietas dalībnieki
   
   
      Prasītāja: Eiropas Kopienu Komisija (pārstāvji — A.-M. Rouchaud-Joët un N. Bambara, pārstāvji, kam palīdz E. Bouttier, avocat)
   
      Atbildētāja:
      Association Fédération Club B2A, Étupes (Francija)
   
      Prasītājas prasījumi:
   
   
               —
            
            
               piespriest Fédération, kuru pārstāv tās priekšsēdētājs, samaksāt prasītājai naudas summu EUR […] apmērā […], kas atbilst pamatsummai EUR 62 500 apmērā un nokavējuma procentiem EUR […] apmērā […], kas radušies sakarā ar […]
            
         
               —
            
            
               piespriest Fédération samaksāt EUR 7 000, lai segtu izdevumus, kas Eiropas Komisijai radās, lai atgūtu savu prasījumu;
            
         
               —
            
            
               piespriest Fédération Club B2A atlīdzināt tiesāšanās izdevumus šajā lietā.
            
         
      Pamati un galvenie argumenti
   
   Eiropas Kopiena, kuru pārstāv Komisija, noslēdza subsīdiju līgumu attiecībā uz projektu “Business Angels reģionālo tīklu federācijas izveide un uzturēšana Francijas austrumu daļā”. Projekts, kura laikā Komisija kā avansa maksājumu atbildētājai pārskaitīja EUR 62 500, tika pabeigts 2002. gada 30. septembrī.
   Saskaņā ar šo līgumu atbildētāja uzņēmās cita starpā sagatavot gala ziņojumu. Tā kā tika iesniegts nepilnīgs ziņojums, Komisija izteica atbildētājai oficiālu brīdinājumu iesniegt tādu ziņojumu, kas atbilst mērķiem. Tā kā uz šo oficiālo brīdinājumu, kā arī uz vairākām vēstulēm atbildētāja neatbildēja, Komisija tai nosūtīja paziņojumu par parādu un vēlāk rīkojumu par EUR 62 500 atgūšanu.
   Tā kā šis prasījums ir palicis nesamaksāts, Komisija lūdz piespriest atbildētājai samaksāt prasīto summu, kā arī atlīdzināt zaudējumus, kas radušies sakarā ar nepieciešamību segt visus izdevumus, kas Komisijai radās, lai atgūtu prasījumu, apgalvojot, ka a) atbildētāja, neiesniedzot pilnīgu gala ziņojumu, neizpildīja līgumā paredzētos pienākumus un ka b) Komisijas pārskaitījums EUR 62 500 apmērā līdz brīdim, kamēr vēl nebija apstiprināts gala ziņojums, bija kā avansa maksājums.